Diari Oficial de la Generalitat Valenciana


Sumari del DOGV 7082, del 05-08-2013 (2013/7830)

Notificació de la sentència dictada en el procediment ordinari número 1664/2011.
--------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7830


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1664/2011. [2013/7830]  
En este procediment ordinari, seguit a instàncies de Juan Barreda Miralles, contra Javier Antonio Escorihuela López i María Lourdes Torres Pérez, s'ha dictat la sentència que, literalment, diu el següent:  
  
«Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist estes actuacions de juí ordinari sobre una acció negatòria de servitud, seguides davant d'este Jutjat amb el número 1664 de l'any 2011, a instàncies de Juan Barreda Miralles, representat per la procuradora Concepción Motilva Casado i assistit pel lletrat Juan Blasco Pesudo, contra Antonio Escorihuela López i María Lourdes Torres Pérez, ambdós en situació de rebel·lia.  
«Dispositiva  
Estime íntegrament la demanda interposada per la procuradora dels tribunals Concepción Motilva Casado, en nom i representació de Juan Barreda Miralles, contra Javier Antonio Escorihuela López i María Lourdes Torres Pérez, ambdós en situació processal de rebel·lia; declare que la finca número 3525 del Registre de la Propietat número 3 de Castelló de la Plana, propietat del demandant, no està gravada amb servitud de pas, aqüeducte o cap desaigüe a favor de la finca número 3535, parcel·la 182, amb la qual fita, i condemne Javier Antonio Escorihuela López i María Lourdes Torres Pérez a sotmetre's a esta declaració i, en conseqüència, a retirar la canonada que travessa la finca del demandant, realitzant les obres necessàries a este efecte, i a deixar la indicada finca en el mateix estat en què es trobava abans de la instal·lació de l'esmentada canonada, amb l'advertència d'efectuar-les a càrrec seu en el cas de no verificar-ho voluntàriament en el termini d'un mes.  
  
Les costes causades en la tramitació d'este procediment aniran a càrrec dels demandats.  
Notifiqueu esta sentència a les parts i feu-los saber que s'hi pot interposar un recurs d'apel·lació, que, si és el cas, haurà d'interposar-se davant d'este mateix Jutjat dins dels 20 dies següents al dia en què siga notificada (art. 458 LEC).  
Porteu l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana».  
I atés que els demandats, Javier Antonio Escorihuela López i María Lourdes Torres Pérez, es troben en parador desconegut, expedisc este edicte a fi que els valga de notificació de forma deguda.  
  
Castelló de la Plana, 24 de juny de 2013.- La secretària judicial: Ana Isabel Yagüe Ribes.